სობეხოტეპ I
სებეხოტეპ I — ძველი ეგვიპტის ფარაონი XIII დინასტიიდან. ქვეყანას მართავდა ძვ. წ. 1724-1718 წლებში, მეორე გარდამავალ პერიოდში. არსებობს ვარაუდი, რომ სებეხოტეპ I იყო XII დინასტიის უკანასკნელი ფარაონის ამენემჰეტ IV-ის შვილი. ფარაონ სებეხოტეპის შესახებ ინფორმაციას ვგებულობთ სხვადასხვა წარწერებიდან, ერთ-ერთი მათგანი გვატყობინებს, რომ იგი დაიწერა ფარაონ სებეხოტეპის მმართველობის მეოთხე წელს. მაშასადამე, იგი ქვეყანას არანაკლებ ოთხი წელი მართავდა. 2013 წლის დასაწყისში აბიდოსში წარმოებული არქეოლოგიური გათხრების შედეგად არქეოლოგთა ჯგუფმა ჯოზეფ ვეგნერის ხელმძღვანელობით აღმოაჩინეს სებეხოტეპ I-ის საფლავი. საფლავის კუთვნილების დადგენა მოხდა 2014 წლის 6 იანვარს, სამარხში ნაპოვნი ფილების (რომლებზეც სებეხოტეპ I-ის სახელი იყო ამოტვიფრული) და ასევე, ტახტზე მჯდომარე ფარაონის ნახატების წყალობით შეძლეს. სარკოფაგი, რომელიც დაახლოებით 60 ტონას იწონის, წითელი კვარციტისაგანაა დამზადებული.